Η διοίκηση των παρακάτω 4 ομάδων γίνεται από την ΚΟΔΕ στην οποία θεσμικά συμμετέχουν οι 4 υπεύθυνοι των ομάδων οι οποίοι ενημερώνουν για την εξέλιξη των κατά την αρμοδιότητά τους θεμάτων, εισηγούνται νέες αιτιολογημένες δράσεις, αναλαμβάνουν κατ’ εντολή/με την έγκριση της ΚΟΔΕ να φέρουν εις πέρας νέες δράσεις.

Η ΚΟΔΕ επίσης θα ορίσει ένα ή δύο μέλη της τα οποία θα παρακολουθούν οριζόντια την εξέλιξη των χρονοδιαγραμμάτων επιμέρους (και συγκεκριμένων) δράσεων με δια-ομαδική αρμοδιότητα.

Προτείνουμε, για τις 3 ομάδες εκτός της νομικής υποστήριξης, να οριστούν υπεύθυνοι Δικαστικοί υπάλληλοι ΠΕ ή ΤΕ Πληροφορικής ή ΠΕ Γραμματείας.

1. **Ομάδα υποστήριξης εφαρμογών (support)**

Υποδοχή, καταγραφή και δρομολόγηση όλων των συμβάντων προς επίλυση.

Δύναται να υπάρχουν επιχειρησιακές υπο-ομάδες ανά εφαρμογή/τομέα επιχειρησιακής υποστήριξης. Στόχος της ομάδας είναι η επίλυση προβλημάτων επιχειρησιακής λειτουργίας των Δικαστηρίων που συμμετέχουν στο σύνολο των δράσεων που έχουν αναπτυχθεί, με ίδια μέσα είτε/και με την συνεργασία με την ανάδοχο. Η ομάδα υποστηρίζει τις εφαρμογές διαλειτουργικότητας (σε επίπεδο επιχειρησιακής λειτουργίας – user management κ.α.), των εξωστρεφών υπηρεσιών και εν γένει των εφαρμογών που έχουν αναπτυχθεί και εξυπηρετούν τομείς δραστηριότητας των δικαστηρίων. Δρομολογεί στις υπόλοιπες (κατά αρμοδιότητα) ομάδες, συμβάντα προς επίλυση (π.χ. τεχνικά θέματα στην ομάδα Λογισμικού και Υποδομών).

Παρακολούθηση της πορείας συμβάντων και ενημέρωση της ΚΟΔΕ και των υπολοίπων ομάδων σχετικά με θέματα και προτάσεις βελτιώσεων των εφαρμογών με στόχο την μείωση των προβλημάτων χρήσης.

1. **Ομάδα Νομικής υποστήριξης (Legal Assistance)**

Ανάλυση - επίλυση νομικών θεμάτων για υφιστάμενες και νέες δράσεις. Δρομολόγηση δράσεων νομικών θεμάτων σε συνεργασία με την Νομοπαρασκευαστική Επιτροπή. Αποσαφήνιση νομικών θεμάτων και κατεύθυνση ενσωμάτωσης νέων νόμων και κωδίκων στις εφαρμογές.

1. **Ομάδα Επιχειρησιακής Ανάλυσης. (Business Development)**

Ανάλυση απαιτήσεων για νέες εφαρμογές ή επεκτάσεις/βελτιώσεις στις υπάρχουσες εφαρμογές.

Η ομάδα δύναται να συστήνει ανά περίπτωση και θεματολογία, υπο-ομάδες έργου περιορισμένης διάρκειας για την ανάλυση/αποτύπωση μιας συγκεκριμένης δράσης.

Η ομάδα υποδέχεται εισηγήσεις από τις υπόλοιπες ομάδες σχετικά με την ανάληψη νέων δράσεων.

Η ομάδα εισηγείται στην ΚΟΔΕ νέες δράσεις είτε επεκτάσεις δράσεων. Παραδοτέο της ομάδας, είναι σε κάθε περίπτωση, τεύχος ανάλυσης επιχειρησιακών απαιτήσεων/οδηγιών για κάθε δράση/βελτίωση/πρόταση.

Συνεπικουρείται από τις υπόλοιπες ομάδες, κυρίως από τις ομάδες Νομικής Υποστήριξης και Λογισμικού/Υποδομών ώστε η αποτύπωση των απαιτήσεων να είναι νομικά ορθή και πληροφοριακά υλοποιήσιμη.

Η ομάδα παρακολουθεί στενά τα χρονικά πλαίσια που έχουν τεθεί ανά δράση που την αφορούν σε συνεργασία με τα αρμόδια μέλη της ΚΟΔΕ.

1. **Ομάδα Λογισμικού και Υποδομών. (Software and Systems Development)**

Στόχος της ομάδας είναι:

1. Η παρακολούθηση της λειτουργίας των υποδομών (υπολογιστικά συστήματα-υποδομές δικτύωσης-εξοπλισμός προστασίας-εξοπλισμός αποθήκευσης-εξοπλισμός ανάκτησης από καταστροφή, βάσεις δεδομένων κ.α.), του λογισμικού των συστημάτων/υποδομών και του λογισμικού εφαρμογών που εκτελούνται/χρησιμοποιούν τα συστήματα πληροφορικής. Παρακολούθηση αδειών χρήσης λογισμικού και συστημάτων και την έγκαιρη ενημέρωση της ΚΟΔΕ για την ανανέωση/επέκτασή τους. Συνεργασία με την ανάδοχο για την συντήρηση/εκτέλεση ενεργών δράσεων επέκτασης. Σύνταξη προτάσεων για την αποτελεσματική χρήση/συντήρηση/επέκταση/προστασία του εξοπλισμού και γενικά του συνόλου της πληροφοριακής εγκατάστασης.
2. Η υποστήριξη τεχνικών συμβάντων που έχουν δρομολογηθεί από την ομάδα Υποστήριξης Εφαρμογών.
3. Ο ορισμός, για κάθε δράση/έργο, τεχνικών προδιαγραφών που συμπληρώνουν/επεκτείνουν την επιχειρησιακή ανάλυσή της.
4. Η ανάληψη του παραδοτέου της ομάδας Επιχειρησιακής Ανάλυσης (σε περίπτωση που θα πρέπει να αποτυπωθεί σε πληροφοριακό σύστημα) και η δρομολόγηση υλοποίησής του είτε με ίδια μέσα είτε σε συνεργασία με την εκάστοτε ανάδοχο/Ε.Π.Ε. είτε συνδυαστικά. Η παρακολούθηση των χρονοδιαγραμμάτων υλοποίησης των παραδοτέων. Η ενημέρωση της ΚΟΔΕ και ειδικά των ορισμένων από αυτή υπευθύνων παρακολούθησης χρονοδιαγραμμάτων για τυχόν καθυστερήσεις ή προβλήματα κατά την υλοποίηση κάθε δράσης. Η παρακολούθηση εκτέλεσης των αναγκαίων ενεργειών αποδοχής παραδοτέων όπως αυτά έχουν ορισθεί από το έργο είτε/και των οδηγιών της ΚΟΔΕ.
5. Η ανάπτυξη με ίδια μέσα είτε μέσω αναδόχου/Ε.Π.Ε. (όπως αυτό ορίζεται ανά περίπτωση) εφαρμογών διαλειτουργικότητας και εξωστρεφών υπηρεσιών. Η επικοινωνία με τα ορισθέντα εμπλεκόμενα μέρη κάθε δράσης ώστε να ορισθούν οι τεχνικές προδιαγραφές και προδιαγραφές διαλειτουργικότητας των υπό συνεργασία συστημάτων.

Profile:

Υπεύθυνος ομάδας: Υπάλληλος του κλάδου ΠΕ Πληροφορικής με εμπειρία στον σχεδιασμό και υλοποίηση συστημάτων μεγάλης κλίμακας. Επιθυμητή εμπειρία στην διαχείριση δικαστικών δεδομένων και σε θέματα Νομικής Πληροφορικής. Εμπειρία στην ανάπτυξη ευρείας κλίμακας δικτυακών εφαρμογών με χρήση τεχνολογιών διαδικτύου. Εμπειρία στην διαχείριση συστημάτων πληροφορικής και επικοινωνιών (system engineering). Επιθυμητές βασικές γνώσεις σχετικής νομοθεσίας (ασφάλεια πληροφοριών, πληροφοριακών συστημάτων και δικτύων, ειδικά ζητήματα προστασίας προσωπικών δεδομένων).

Μέλη ομάδας: Υπάλληλοι του κλάδου Πληροφορικής είτε υπάλληλοι τμημάτων πληροφορικής με προϋπηρεσία πλέον των 5 ετών είτε του κλάδου Γραμματέων με αποδεδειγμένη εμπειρία ή εκπαίδευση στην πληροφορική. Επιθυμητή εμπειρία στην διαχείριση συστημάτων, βάσεων δεδομένων και δικτύων.